CELEX: 62016CN0423
Language: fi
Date: 2016-08-01 00:00:00
Title: Asia C-423/16 P: Valitus, jonka HX on tehnyt 1.8.2016 unionin yleisen tuomioistuimen asiassa T-723/14, HX v. neuvosto, 2.6.2016 antamasta tuomiosta

26.9.2016   
            
            
               FI
            
            
               Euroopan unionin virallinen lehti
            
            
               C 350/18
            
         Valitus, jonka HX on tehnyt 1.8.2016 unionin yleisen tuomioistuimen asiassa T-723/14, HX v. neuvosto, 2.6.2016 antamasta tuomiosta
   (Asia C-423/16 P)
   (2016/C 350/23)
   Oikeudenkäyntikieli: bulgaria
   
      Asianosaiset
   
   
      Valittaja: HX (edustaja: asianajaja S. Koev)
   
      Muu osapuoli: Euroopan unionin neuvosto
   
      Vaatimukset
   
   
               —
            
            
               valitus on otettava tutkittavaksi ja on todettava, että valitus ja kaikki siihen sisältyvät valitusperusteet ovat perusteltuja
            
         
               —
            
            
               on todettava, että riitautetut toimet voidaan kumota osittain
            
         
               —
            
            
               Euroopan unionin yleisen tuomioistuimen asiassa T-723/14, HX vastaan Euroopan unionin neuvosto, 2.6.2016 antama tuomio on kumottava siltä osin kuin siinä hylättiin HX:n vaatimus
            
         
               —
            
            
               päätöksen 2013/255 muuttamisesta 28.5.2015 tehty päätös (YUTP) 2015/837 (EUVL 2015, L 132, s. 82), jolla neuvosto jatkoi päätöksen 2013/255 voimassaoloa 1.6.2016 saakka, on kumottava HX:ää koskevilta osin
            
         
               —
            
            
               Euroopan unionin neuvosto on velvoitettava korvaamaan kantajalle aiheutuneet kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Virheellinen lain soveltaminen, mistä aiheutui unionin oikeuden rikkominen: koska ratkaisua, joka oli hylätyn kanteen kohteena, ei annettu kantajalle henkilökohtaisesti tiedoksi, vaikka neuvostolla oli tiedossa hänen osoitteensa, on katsottava, että vaatimusten muuttaminen mainittujen toimien osalta on sallittua ja tapahtui määräajassa.
            
         
               2.
            
            
               Virheellinen lain soveltaminen, mistä aiheutui menettelyä koskevien sääntöjen rikkominen, millä on haitallisia vaikutuksia valittajan intresseihin:
               
                           —
                        
                        
                           sillä, että asiassa ei ole esitetty erillistä kirjallista vaatimusta, ei loukata vastapuolen oikeuksia tai vaikeuteta unionin yleisen tuomioistuimen työtä
                        
                     
                           —
                        
                        
                           unionin yleinen tuomioistuin ei ole ottanut huomioon oikeudenkäyntikieltä, sillä työjärjestyksen bulgariankielisessä versiossa ei edellytetä, että olisi välttämättä toimitettava erillinen asiakirja
                        
                     
                           —
                        
                        
                           työjärjestyksen 64 artiklassa vahvistetun kontradiktorisen periaatteen loukkaaminen, koska unionin yleinen tuomioistuin ei antanut valittajalle mahdollisuutta tutustua neuvoston päätökseen tai työjärjestyksen muihin kieliversioihin, jotta tämä voisi valmistella vaatimuksensa kielellisen tuntemuksen tai unionin yleisen tuomioistuimen odotusten mukaisesti
                        
                     
                           —
                        
                        
                           unionin yleinen tuomioistuin ei ole noudattanut työjärjestyksen 86 artiklan 4 kohdasta johtuvia velvoitteita, joiden nojalla on annettava mahdollisuus esittää jäljennös 28.5.2015 tehdystä neuvoston päätöksestä (YUTP) 2015/837, joka oikeuttaa vaatimuksen muuttamisen, ja tarvittaessa lisäaikaa
                        
                     
                           —
                        
                        
                           unionin yleinen tuomioistuin on rikkonut työjärjestyksen 87 artiklan 2 kohtaa, koska se ei ole tutkinut alustavassa kertomuksessa kaikkia asiaan liittyviä tosiseikkoja.